Hernando de Soto

Hernando de Soto (BarcarrotaBadajozko probintziako Barcarrotan edo Jerez de los Caballerosen jaio zen eztabaidan dagoEsteban MIRA CABALLOS: Nuevas pruebas sobre el origen barcarroteño de Hernando de Soto Chdetrujillo.com, Badajozko probintzia,  - Mississippi ibaia, 1542ko maiatzaren 21a) espainiar esploratzaile eta konkistatzailea izan zen.

 Bizitza 
Kapare familia bateko bigarren semea zenez, 1514an Extremadura utzi eta Mundu Berrira joan zen aberastasun eta ospe bila. Vasco Núñez de Balboak sortutako Santa Maria la Antigua koloniara (Darien, gaur egun Panama) iritsi, eta bai Balboarekin, bai Pedrarias Dávilarekin zaldizko ibili zenHernando de Sotoren biografia De Soto National Memorial (U.S. National Park Service). Nps.gov. Gaspar de Espinosa buru zuela, Nicaraguako kostaldea aurkitu zuen espedizioan parte hartu zuen, eta baita 1523an Francisco Hernández de Córdobak zuzenduriko eskualdeko konkistan ere. Ondoren, Granadan kokaturik, zaldien hazkuntza eta esklaboen salerosketaren bidez aberastu zenHernando de Soto History.com.

1532an Francisco Pizarroren ondokoa izan zen Inka Inperioaren konkistan, eta Atahualparen bahisariaren zati bat jaso zuen. Cuscoko gobernariordea izan zen, eta 1535ean Limaren sortzean parte hartu zuen. Urte horren amaieran Espainiara itzuli zen; 35 urte besterik ez zituen, eta berealdiko aberastasunaren jabea zen. 1537an Isabel de Bobadilla, Pedrarias Dávilaren alabarekin, ezkondu zenHernando de Soto Mcnbiografias.com.

1537an Karlos V.ak Kubako gobernari izendatu zuen eta Florida konkistatzeko baimena eman zion. Beraz, Amerikara itzulirik, 1538 eta 1539 artean Kuba gobernatu eta Floridako espedizioa prestatzen jardun zuen. 1539ko maiatzaren 18an, 8 ontzi, 515 gizon eta 237 zaldirekin, abiatu zen Habanatik. Maiatzaren 25ean Tampako badian lehorreraturik, hiru urtez egungo Estatu Batuetako hego-ekialdeko kostaldea esploratu zuen, urrea eta Txinarako pasabidea bilatuz; Mississippi ibaia igarotzea lortu zuen, baina indiarren erresistentzia eta espedizioaren osasun arazoak zirela eta erretiratu zen. 1542an, Mississippiren ertzean hil zen, egungo Arkansasko Lake Villagetik gertu. 

 Erreferentziak 

Kategoria:Badajoz probintziako jendea
Kategoria:Espainiako konkistatzaileak
Kategoria:Floridako historia
Kategoria:Espainiako jeneralak
Kategoria:Espainiako esklabo-jabeak